Tisɣunin ttikkint ɣer taggayt n yisuraz, deg tmuɣli tameswurit asesmel n wawalen d taggayin yettili s sin n yisefranen: tamyezgit d umesuffeɣ. Isuraz, tinzaɣ d tesɣunin (taɣuni, asagel) s umata mačči s sin n yisefranen-agi ara ad atent-id-nesbgen, tulmist-nsent tagejdant d tuqqna i itteqqnent gar sin n wawalen, ur llint ara d aɣsaw yettwaglsen, tteqqnent ameglas ɣer wuglis, ur zmirent ara ad ttwaglsent, mmalent-d tawuri n umeglas-nni.